钦定古今图书集成/明伦汇编/闺媛典/第087卷 > 吴敦义妻胡氏
## 钦定古今图书集成/明伦汇编/闺媛典/第087卷 > 吴敦义妻胡氏

按《歙县志》：“胡氏名美英，柳州守胡汉女，溪南吴敦义
妻。方卜亲迎，敦义遘疾，或谓胡母当俟吉凶，女急请
于母曰：‘大义所在，乌得观望为进止计’？母从之归吴。
未几，翁挈家武林，义病久，呻吟为乡思，胡趋母家，速
以婿归，归数月，病益剧，殁寺旁舍。父察女必死，绐以
义病稍瘳，渴欲见母，胡心知夫且死，不忍言，立奉姑”
就道。食日仅一豆。既归，母趋为庀食，佯色喜。食半而
母欲泪下。胡投箸起曰：“噫夫死矣！”一恸几绝，不食者
八日，端坐而逝。入节烈祠祀焉。